
RAPORT DE SPECIALITATE
privind aprobarea finalizării implementării proiectului „Construcţie clădire cu destinaţia creşă str.Cocea”, cod SMIS 125504 – POR 2014-2020, până la data de 31.12.2024, conform Instrucțiunii AMPOR nr.207/2023, precum și suportarea din bugetul local a cheltuielilor estimate legate de acesta în vederea asigurării funcționalității sale



Având în vedere Referatul de aprobare a proiectului de hotărâre cu nr. TMI2023-013607/22.11.2023 al Primarului Municipiului Timișoara și Proiectul de hotărâre privind aprobarea finalizării implementării proiectului „Construcţie clădire cu destinaţia creşă str.Cocea”, cod SMIS 125504 – POR 2014-2020, până la data de 31.12.2024, conform Instrucțiunii AMPOR nr.207/2023, precum și suportarea din bugetul local a cheltuielilor estimate legate de acesta în vederea asigurării funcționalității sale

Facem următoarele precizări:

			Pentru proiectul “Construcţie clădire cu destinaţia creşă str.Cocea”, a fost semnat Contractul de finanțare nr. 4560/09.07.2019  între Agenţia pentru Dezvoltare Regională a Regiunii Vest și Unitatea Administrativ-Teritorială Municipiul, având ca obiect acordarea finanţării nerambursabile pentru implementarea Proiectului nr. SMIS 125504, intitulat: „Construcţie clădire cu destinaţia creşă str.Cocea”, prin POR 2014-2020, Axa prioritară 4 – „Sprijinirea dezvoltării urbane durabile”, Prioritatea de investiţii 4.4 - „Investiţiile în educaţie şi formare, inclusiv în formare profesională, pentru dobândirea de competenţe şi învăţare pe tot parcursul vieţii prin dezvoltarea infrastructurilor de educaţie şi formare”, OS - „Creşterea calităţii infrastructurii în vederea asigurării accesului sporit la educaţie timpurie şi sprijinirea participării părinţilor pe piaţa forţei de muncă”	. Pentru realizarea lucrărilor aferente acestui obiectiv, s-a încheiat Contractul de execuție nr. 90 din 05.10.2021, cu  SC AVAȘI PRODCOM SRL. Valoarea totală  a proiectului „Construcţie clădire cu destinaţia creşă str.Cocea”- SMIS 125504  este de 7.774.265,68 lei TVA inclus, din care: 
         - 1.157.272,50 lei valoarea eligibilă nerambursabilă din FEDR;
	   -    176.994,61 lei valoarea eligibilă nerambursabilă din bugetul naţional;
         -     27.229,95 lei reprezentând cofinanțarea proiectului 2%;
	   - 6.412.768,62 lei TVA inclus, reprezentând valoarea contribuției la valoarea totală a proiectului- valoare neeligibilă; 
			Având în vedere stadiul actual de derulare a contractului de finanțare nr. 4560/09.07.2019, 
proiectul „Construcţie clădire cu destinaţia creşă str.Cocea”, SMIS 125504, a fost încadrat  potrivit Metodologiilor AMPOR de analiză a proiectelor aflate în implementare în cadrul POR 2014-2020, în Lista proiectelor nefinalizate. 	
			Având în vedere acordul Ministerului Investițiilor și Proiectelor Europene, în calitate de Autoritate de Management pentru Programul Operațional Regional 2014-2020, emis în baza Instrucțiunii 207/31.10.2023, contractele de finanțare POR 2014-2020 care au ca obiect acordarea finanțării nerambursabile pentru proiecte încadrate ca nefinalizate se modifică în scopul prelungirii duratei proiectului peste data de 31.12.2023, pentru finalizarea tuturor activităților din bugetul propriu al Beneficiarilor, în vederea atingerii integrale a obiectivelor și indicatorilor și pentru asigurarea funcționalității proiectelor.
			In scopul finalizării proiectului „Construcţie clădire cu destinaţia creşă str.Cocea”, SMIS 125504, se prelungeste durata acestuia și după data de 31.12.2023, până cel târziu la data de 31.12.2024, finanțarea cheltuielilor rămase de executat/decontat fiind asigurată din Bugetul Local al Municipiului Timișoara.
			Prevederile contractului de finanțare vor fi respectate și după perioada de prelungire a duratei proiectului, inclusiv în perioada de durabilitate, ce începe să curgă de la momentul împlinirii termenului aprobat în vederea finalizării activităților din fonduri proprii și asigurării funcționalității proiectului.
			
			Având în vedere cele menționate mai sus și ținând cont de:
- Instrucțiunea AMPOR nr. 207/31.10.2023 și Ordinul Ministrului Investițiilor și Proiectelor Europene nr. 4008/23.10.2023 privind modificarea Anexei 10.8 „Model orientativ contract de finanțare” la Ghidul solicitantului, Condiții generale pentru accesarea fondurilor în cadrul Programului Operațional Regional 2014-2020, aprobat prin Ordinul Ministrului Dezvoltării Regionale și Administrației Publice nr. 1021/2015;
- prevederile art. 7 A „ Drepturile și obligațiile beneficiarului” din Contractul de finanțare – Condiții Generale, pct. (29) „ Beneficiarul se angajează să implementeze toate măsurile necesare în vederea atingerii obiectivului/obiectivelor și rezultatelor proiectului și pentru asigurarea eficienței, eficacității, sustenabilității și impactului acestuia”, se impune:
- finalizarea implementării proiectului „Construcţie clădire cu destinaţia creşă str.Cocea”, cod SMIS 125504 – POR 2014-2020 până la data de 31.12.2024, conform Instrucțiunii AMPOR nr.207/2023.
- alocarea din bugetul local a tuturor sumelor legate de proiect estimate a fi necesare implementării acestuia, respectiv 5.961.284,22 lei, TVA inclusă, în scopul asigurării finalizării activităților și a funcționalității sale

Faţă de cele prezentate mai sus, apreciem că Proiectul de hotărâre privind aprobarea finalizării implementării proiectului „Construcţie clădire cu destinaţia creşă str.Cocea”, cod SMIS 125504 – POR 2014-2020, până la data de 31.12.2024, conform Instrucțiunii AMPOR nr.207/2023, precum și suportarea din bugetul local a cheltuielilor estimate legate de acesta în vederea asigurării funcționalității sale  îndeplineşte  condiţiile pentru a fi supus dezbaterii şi aprobării plenului Consiliului Local.

